*****

ΚΑΝΟΝΙΣΜΟΣ (ΕΟΚ) αριθ. 3323/81 ΤΗΣ ΕΠΙΤΡΟΠΗΣ

της 20ής Νοεμβρίου 1981

περί δευτέρας τροποποιήσεως του κανονισμού (ΕΟΚ) αριθ. 1974/80 περί γενικών μέτρων εφαρμογής για την εκτέλεση ορισμένων ενεργειών επισιτιστικής βοήθειας με τη μορφή σιτηρών και ορύζης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 28,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς ορύζης (3), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 25,

τον κανονισμό (ΕΟΚ) αριθ. 2750/75 του Συμβουλίου της 29ης Οκτωβρίου 1975 περί καθορισμού των κριτηρίων διακινήσεως των σιτηρών που προορίζονται για επισιτιστική βοήθεια (4), και ιδίως το άρθρο 6,

τον κανονισμό αριθ. 129 του Συμβουλίου περί της αξίας της λογιστικής μονάδας και της τιμής συναλλάγματος που πρέπει να εφαρμόζεται στο πλαίσιο της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (6), και ιδίως το άρθρο 3,

τη γνώμη της Νομισματικής Επιτροπής,

Εκτιμώντας:

ότι ο κανονισμός (ΕΟΚ) αριθ. 1974/80 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 2984/81 (8), καθορίζει με το άρθρο 8 παράγραφος 2 τη μέθοδο μετατροπής των νομισματικών εξισωτικών ποσών για τη σύγκριση των προσφορών· ότι η μέθοδος αυτή πρέπει να εφαρμόζεται επίσης για τη μετατροπή του ποσού της προσφοράς στο νόμισμα του Κράτους μέλους, το οποίο επιβαρύνεται με την καταβολή, σύμφωνα με το άρθρο 17 παράγραφος 4 του αναφερθέντος κανονισμού·

ότι αποδεικνύεται αναγκαίο, σε μια προσπάθεια διοικητικής σαφήνειας και προσεγγίσεως της οικονομικής πραγματικότητας, να τροποποιηθούν οι εν λόγω διατάξεις χρησιμοποιώντας την τελευταία βεβαίωση των διασταυρωμένων συντελεστών που έγινε πριν την ημερομηνία - όριο καταθέσεως των προσφορών και δημοσιεύτηκε στην Επίσημη Εφημερίδα των Ευρωπαϊκών Κοινοτήτων, έκδοση C· ότι είναι αναγκαίο να προσαρμοστεί, επομένως, η διατύπωση του άρθρου 17 παράγραφος 4 του ιδίου κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1974/80 τροποποιείται ως εξής:

1. Στο άρθρο 8, η παράγραφος 2 αντικαθίσταται από το εξής κείμενο:

«2. Το νομισματικό εξισωτικό ποσό μετατρέπεται, όταν συντρέχει λόγος, στο νόμισμα του Κράτους μέλους στο οποίο ανοίχθηκε ο διαγωνισμός, χρησιμοποιώντας:

- στην περίπτωση που τα εν λόγω νομίσματα διατηρούνται μεταξύ τους στο εσωτερικό μέγιστου στιγμιαίου ανοίγματος 2,25 %, τον συντελεστή μετατροπής που προκύπτει από την τελική τους τιμή,

- σε άλλες περιπτώσεις, η σχέση μεταξύ των δύο σχετικών νομισμάτων που καθορίστηκε χρησιμοποιώντας την τελευταία βεβαίωση των συναλλαγματικών τους ισοτιμιών τοίς μετρητοίς, η οποία προηγείται άμεσα της ημερομηνίας - ορίου καταθέσεως των προσφορών και βρίσκεται δημοσιευμένη στην Επίσημη Εφημερίδα των Ευρωπαϊκών Κοινοτήτων, έκδοση C.»

2. Στο άρθρο 17, η παράγραφος 4 αντικαθίσταται από το εξής κείμενο:

«4. Το ποσό που αναφέρεται στην παράγραφο 2 καταβάλλεται στο νόμισμα του Κράτους μέλους, το οποίο επιβαρύνεται με την καταβολή. Προς το σκοπό αυτόν, το ποσό αυτό μετατρέπεται χρησιμοποιώντας τη μέθοδο που ορίζεται στο άρθρο 8 παράγραφος 2. »

Άρθρο 2

Οι διατάξεις του παρόντος κανονισμού εφαρμόζονται σε κάθε επιχείρηση επισιτιστικής βοήθειας που πραγματοποιείται σύμφωνα με τις διατάξεις του κανονισμού (ΕΟΚ) αριθ. 1974/80, εφ' οσον δεν έχει λήξει ακόμα η προθεσμία υποβολής των προσφορών.

Κατόπιν αιτήσεως των ενδιαφερομένων, οι προσφορές που κατατέθηκαν κατά την ημερομηνία ενάρξεως ισχύος του παρόντος κανονισμού, και για τις οποίες δεν έχει λήξει η προθεσμία υποβολής των προσφορών, δύνανται να αποσυρθούν.

Άρθρο 3

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 20 Νοεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 198 της 20. 7. 1981, σ. 2.

(3) ΕΕ αριθ. L 166 της 25. 6. 1976, σ. 1.

(4) ΕΕ αριθ. L 281 της 1. 11. 1975, σ. 89.

(5) ΕΕ αριθ. 106 της 30. 12. 1962, σ. 2553/62.

(6) ΕΕ αριθ. L 263 της 19. 9. 1973, σ. 1.

(7) ΕΕ αριθ. L 192 της 26. 7. 1980, σ. 11.

(8) ΕΕ αριθ. L 299 της 20. 10. 1981, σ. 6.